अंतरिक्ष यान डिस्कवरी ने वापसी उड़ान भरी  
अमेरिकी अंतरिक्ष एजेंसी के सबसे पुराने अंतरिक्ष यान डिस्कवरी ने अंतरराष्ट्रीय अंतरिक्ष स्टेशन से अपने अंतिम अभियान की वापसी उड़ा भरी।
अमेरिकी अंतरिक्ष एजेंसी के सबसे पुराने अंतरिक्ष यान डिस्कवरी ने सोमवार को अंतरराष्ट्रीय अंतरिक्ष स्टेशन (आईएसएस) से अपने अंतिम अभियान की वापसी उड़ा भरी। समाचार एजेंसी डीपीए के मुताबिक आईएसएस में आठ दिन बिताने के बाद डिस्कवरी ने अंतरराष्ट्रीय समयानुसार दोपहर 1.37 बजे अंतिम उड़ान भरी।  डिस्कवरी की अंतिम उड़ान के बाद आईएसएस के कमांडर स्कॉट केली ने चालक दल के छह सदस्यों से कहा कि उनकी यात्रा सफल रही है और आने वाले दिनों में डिस्कवरी की कमी महसूस की जाएगी। उन्होंने कहा, "डिस्कवरी एक महान अंतिरक्ष यान है और इसने अन्य यानों की अपेक्षा आईएसएस की कहीं ज्यादा मदद की।"